**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 105. (стопетој) седници, одржаној дана 14. јануара 2019. године, **УТВРЂУЈЕ**

**П Р Е Д Л О Г**

**ОДЛУКЕ О УСВАЈАЊУ ИЗВЕШТАЈА О РАДУ ШТАБА ЗА ВАНРЕДНЕ СИТУАЦИЈЕ ОПШТИНЕ ГАЏИН ХАН ЗА 2018. ГОДИНУ**

**УТВРЂУЈЕ СЕ** предлог Одлуке о усвајању Извештаја о раду Штаба за ванредне ситуације општине Гаџин Хан за 2018.годину, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број:06-217-10/19-III-1

У Гаџином Хану, 14.01.2019. године ПРЕДСЕДНИК

Саша Ђорђевић

**Извештај о раду штаба за ванредне ситуације за територију општине Гаџин Хан за 2018.годину**

***Правни основ и надлежност:***

Члан 42, 43 и 44. *Закона о смањењу ризика од котастрофа и упраљавњу ванредним ситуацијама* („Сл. гласник РС“, бр. 87/2018)

Члан 39. *Статута општине Гаџин Хан* („Службени лист града Ниша“, бр. 63/2008, 31/2011, 46/2012 и 36/2013)

*Одлука Скупштине општине Гаџин Хан*, број II-06-32/18 од 15.03.2018.године о образовању Општинског штаба, Општински штаб за ванредне ситуације састоји се од команданта Општинског штаба, заменика команданта Општинског штаба, начелника Општинског штаба и чланова Општинског штаба.

Општински штаб чине:

-**командант Општинског штаба** по функцији је

Саша Ђорђевић, председник општине,

-**заменик команданта Општинског штаба** по функцији је

Горан Стоиљковић, заменик председника општине;

**За начелника Општинског штаба поставља се**:

Александар Богајчевић, радник Управе за ванредне ситуације у Нишу;

**За чланове Општинског штаба постављају се:**

1. Продан Вељковић, члан општинског већа,

2. Мирослав Крстић, представник општинске управе за област саобраћаја,

3.Драган Митровић, повереник Црвеног крста Гаџин Хан,

4. Бојана Стефановић, дирeктор Центра за социјални рад општине Гаџин Хан,

5. Љубодраг Степановић, директор Дома здравља,

6. Мирко Петровић, директор Ветеринарске станице,

7. Срђан Савић, начелник Полицијске станице Гаџин Хан,

8. Милош Митић, секретар Скупштине општине Гаџин Хан,

9. Љиљана Петровић, начелник општинске управе општине Гаџин Хан ,

10.Горан Маринковић, шеф пословнице Гаџин Хан ЕД „Југоисток“ ДОО Ниш,

11.Нинислав Маринчевић, председник Надзорног одбора ЈП „Дирекција за изградњу и

комуналне делатности“ Гаџин Хан.

Штаб за ванредне ситуације општине Гаџин Хан у 2018.години одржао је 5 седница, и то:

1. 28.02.2018. године,

2. 03.03.2018. године,

3. 30.03.2018. године,

4. 10.10.2018. године,

5. 06.11.2018. године,

На седницама штаба доношени су задаци према потреби и према Плану рада штаба и исти реализовани. Највећим делом задаци су реализовани преко ЈП ,,Дирекције за изградњу и комуналне делатности“ општине Гаџин Хан и других субјеката у саставу Штаба за ванредне ситуације.

На седници штаба одржаној **20.02.2018.године** разматранa je тренутнa ситуацијa због снега, разматран је Извештај о раду штаба за ванредне ситуације општине Гаџин Хан за 2017.годину, као и План рада штаба за ванредне ситуације општине Гаџин Хан за 2018.годину. После разматрања тренутне ситуације због снега донет је закључак да није било већих проблема и да ако буде да ће Штаб предузети одређене мере у сарадњи са другим субјектима. Усвојен је Извештај о раду штаба за ванредне ситуације општине Гаџин Хан за 2017.годину и дат је Општинском већу општине Гаџин Хан на утврђивању предлога ради његовог усвајања на Скупштини општине Гаџин Хан и усвојен је План рада штаба за ванредне ситуације општине Гаџин Хан за 2018.годину и дат је Општинском већу општине Гаџин Хан на утврђивању предлога ради његовог усвајања на Скупштини општине Гаџин Хан. И Извештај и План рада су усвојени на Скупшини општине Гаџин Хан.

На седници штаба одржаној **03.03.2018**.године разматрала се ситуација због високох температура и брзог раста водостаја на водотоковима због отапања снега на основу упозорења Управе за ванредне ситуације у Нишу. Дирекција је претходних дана писмено обавештена да буде у приправности. Они су спремили машине и џакове са пескоми чистили на местима на којима је потребно. Донет је закључак да се настави двадесетчетворочасовно дежурство које је успостављено од петка у 15 часова када су почели да расту водотокови и да се врши чишћење канала и корита водотокова где је то потребно, као и да ЈП „Дирекција за изградњу и комуналне делатности“ сву опрему и људство стави у приправност и да буду у пасивном дежурству. ПЗП је ишао да отклони одроне где је било потребно. Наредних дана Дирекција је била у приправности и чистила канале и водотокове где је било потребно, међутим на неким местима дошло је оштећења њива не неколико места где је после тога вршена процена штете. После ових непогода дошло је и до великог броја одрона и клизишта.

На седници штаба одржаној **30.03.2018**.године разматран је Извештај о мерама и радовима на смањењу ризика од поплава као и спремност свих субјеката који учествују у спровођењу мера у одбрани од поплава, у склопу јединственог система заштите и спасавања. На овој седници усвојен је Извештај о мерама и радовима на смањењу ризика од поплава и донет је закључак да постоји спремност свих субјеката који учествују у спровођењу мера у одбрани од поплава и да су тренутни проблеми одрони и клизишта који су се јавили после кише и отапања снега. Наредних дана ЈП Дирекција у сарадњи са ПЗП-ом је радила на санацији тих одрона и клизишта.

На седници штаба **10.10.2018**.године разматран је Извештај о шумским пожарима на територији општине Гаџин Хан, Извештај о здравственој заштити људи, заразних болести и здравствене исправности воде у ванредним ситуацијама на подручју општине Гаџин Хан, Извештај о здравственој заштити животиња и заразних болести у ванредним ситуацијама на територији општине Гаџин Хан и Извештај о искуству Црвеног крста општине Гаџин Хан у извршавању поверених задатака заштите и спасавања у ванредним ситуацијама и предлог за успешније деловање на територији општине Гаџин Хан. Сви субјекти су образложили своје извештаје и сви извештаји су једногласно усвојени.

На седници штаба одржаној **06.11.2018**.године анализирано је стање и спремност свих субјеката за зимску сезону. Донет је закључак да су сви субјекти извршили припреме и спремни су за предстојећи зимски период на територији општине Гаџин Хан. На овој седници образована су и четири стручно оперативна тима: стручно оперативни тим за одбрану од поплава и снежних мећава, стручно оперативни тим за праћење поремећаја водоснабдевања, стручно оперативни тим за евакуацију и збрињавање и стручно оперативни тим за заштиту од пожара.

Из **Плана рада штаба** скоро све активности су током године реализоване.

У **првом** кварталу планом је одређено следеће: разматрање Извештаја о раду Општинског штаба за ванредне ситуације општине Гаџин Хан за 2017.годину и подношење на усвајање СО Гаџин Хан Извештаја о раду Штаба за ванредне ситуације, разматрање Плана рада штаба за ванредне ситуације за 2018.годину и подношење СО Гаџин Хан на усвајање истог као и разматрање Извештаја о стању извршених превентивних и оперативних мера заштите од поплава на водама другог реда, степен реализације планираних санационих радова у Оперативном плану одбране од поплава за 2017.годину. И Извештај о раду штаба и План рада су усвојени, док је Извештај о стању извршених превентивних и оперативних мера заштите од поплава на водама другог реда, степену реализације планираних санационих радова у Оперативном плану одбране од поплава за 2017.годину послат Управи за ванредне ситуације у Нишу, тако да су задаци за први квартал реализовани.

У **другом** кварталу планом је предвиђено следеће: разматрање и усвајање Извештаја о шумским пожарима у 2017.години (статистички показатељи и присутни проблеми у спровођењу превентивних и репресивних мера заштите шума од пожара) на територији општине Гаџин Хан, разматрање и усвајање нацрта Плана заштите и спасавања у ванредним ситуацијама, разматрање и усвајање анализе здравствене заштите људи и животиња, заразних болести и здравствене исправности воде и хране у ванредним ситуацијама на подручју општине Гаџин Хан. Извештај о шумским пожарима за територију општине Гаџин Хан за 2017.годину доставила је Србијашуме и Извештај је усвојен на Штабу у четвртом кварталу. План заштите и спасавања је тада био у изради и сада се чека сагласност министарства за његово усвајање. Извештај о здравственој заштити људи, заразних болести и здравствене исправности воде у ванредним ситуацијама је доставио Дом здравља општине Гаџин Хан и исти је усвојен од стране Штаба у четвртом кварталу. Извештај о здравственој заштити животиња и заразних болести у ванредним ситуацијама је доставила Ветеринарска станица општине Гаџин Хан и исти је усвојен на Штабу за ванредне ситуације такође у четвртом кварталу.

У **трећем** кварталу планом је предвиђено је следеће: разматрање искустава Црвеног крста општине Гаџин Хан у извршавању поверених задатака заштите и спасавања у ванредним ситуацијама и предлога за успешније деловање, на територији општине Гаџин Хан; разматрање организованости цивилне заштите у општини, обучавање јединица цивилне заштите и припремљеност оспособљених правних лица за заштиту и спасавање. Извештај о искуставу Црвеног крста општине Гаџин Хан у извршавању поверених задатака заштите и спасавања у ванредним ситуацијама и предлога за успешније деловање, на територији општине Гаџин Хан је доставио Црвени Крст општине Гаџин Хан и тај Извештај је усвојен од стране Штаба за ванредне ситуације у четвртом кварталу. Други задатак из овог квартала није реализован.

У **четрвртом** кварталу планом је предвиђено предузимање мера у вези са заштитом и спасавањем у случају снежних падавина, поплава и других елементарних непогода што није реализовано зато што у четвртом кварталу нисмо имали потребе за предузимањем таквих мера, други задатак био је разматрање спремности за предстојећу зимску сезону, што је реализовано на штабу где је закључено да су сви субјекти спремни за предстојећу зимску сезону. На основу овога можемо видети да су скоро сви задаци из Плана рада штаба за 2018. годину реализовани.

**Командант штаба**

САША ЂОРЂЕВИЋ